CELEX: 32011D0238
Language: lv
Date: 2011-04-13 00:00:00
Title: 2011/238/ES: Komisijas Lēmums ( 2011. gada 13. aprīlis ), ar ko groza Lēmumu 2007/843/EK par salmonellu kontroles programmu attiecībā uz atsevišķiem mājputniem un olām Tunisijā (izziņots ar dokumenta numuru C(2011) 2520)  Dokuments attiecas uz EEZ

14.4.2011   
            
            
               LV
            
            
               Eiropas Savienības Oficiālais Vēstnesis
            
            
               L 100/73
            
         KOMISIJAS LĒMUMS
   (2011. gada 13. aprīlis),
   ar ko groza Lēmumu 2007/843/EK par salmonellu kontroles programmu attiecībā uz atsevišķiem mājputniem un olām Tunisijā
   (izziņots ar dokumenta numuru C(2011) 2520)
   (Dokuments attiecas uz EEZ)
   (2011/238/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 17. novembra Regulu (EK) Nr. 2160/2003 par salmonellas un dažu citu pārtikā sastopamu zoonozes īpašu izraisītāju kontroli (1) un jo īpaši tās 10. panta 2. punktu,
   tā kā:
   
               (1)
            
            
               Regulā (EK) Nr. 2160/2003 ir paredzēti salmonellu kontroles noteikumi dažādās mājputnu populācijās Savienībā. Tajā noteikts, ka trešās valstis iekļauj vai saglabā Savienības tiesību aktos attiecīgai sugai vai kategorijai paredzētajā to trešo valstu sarakstā, no kurām dalībvalstīm atļauts importēt minētajā regulā iekļautos dzīvniekus vai inkubējamas olas, ja attiecīgā trešā valsts ir iesniegusi Komisijai salmonellu kontroles programmu ar garantijām, kas līdzvērtīgas dalībvalstu salmonellu kontroles programmās noteiktajām garantijām.
            
         
               (2)
            
            
               Saskaņā ar Regulu (EK) Nr. 2160/2003 Tunisijas iesniegto kontroles programmu salmonellu kontrolei vaislas vistu saimēs apstiprināja ar Komisijas 2007. gada 11. decembra Lēmumu 2007/843/EK par to, ka saskaņā ar Eiropas Parlamenta un Padomes Regulu (EK) Nr. 2160/2003 dažu trešo valstu Gallus gallus sugas vaislas saimēm apstiprina salmonellu kontroles programmas un groza Lēmumu 2006/696/EK attiecībā uz dažām mājputnu un inkubējamu olu importa sabiedrības veselības prasībām (2).
            
         
               (3)
            
            
               Tunisija tagad informējusi Komisiju, ka šī programma ir pārtraukta. Tādējādi Tunisijas iesniegto programmu vairs nevar apstiprināt. Tāpēc jāgroza Lēmums 2007/843/EK.
            
         
               (4)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2007/843/EK 1. pantu aizstāj ar šādu pantu:
   
      “1. pants
      Ar šo kontroles programmas, ko Kanāda, Izraēla un Amerikas Savienotās Valstis ir iesniegušas saskaņā ar Regulas (EK) Nr. 2160/2003 10. panta 1. punktu, apstiprina attiecībā uz salmonellām vaislas vistu saimēs.”
   
   2. pants
   Šo lēmumu piemēro no 2011. gada 1. maija.
   3. pants
   Šis lēmums ir adresēts dalībvalstīm.
   
      Briselē, 2011. gada 13. aprīlī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 325, 12.12.2003., 1. lpp.
   
      (2)  OV L 332, 18.12.2007., 81. lpp.